《憩有题问政丹房云长松露鹤巢古树穴苍鼠喜而作为五言 其二》
明代·唐桂芳

高人晓骑驴，踏此日影舂。徘徊憩芳草，潇洒哦长松。

道士惯迎憩，美酒能潮容。如何雪色壁，不画双飞龙。

仅留五字句，石涧鸣寒潨。举头起暮霭，城邑何憧憧。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。